Subject: FW: Pöördumine Eesti Pereteraapia Ühingu poolt
From: "Info - SOM" <[email-masked]>
To: "Info - SOM" <[email-masked]>
Date: Thu, 30 Oct 2025 15:10:31 +0200

From: Eesti Pereteraapia Ühing <[email-masked] 
<mailto:[email-masked]> >
Sent: Wednesday, October 29, 2025 9:25 PM
To: Maarika Tarum - SOM <[email-masked] <mailto:[email-masked]> >
Subject: Pöördumine Eesti Pereteraapia Ühingu poolt

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere lgp. Maarika Tamur!

Olen Kristel Päll, Eesti Pereteraapia Ühingu juhatuse esimees. Kirjutan 
teile, kuna sain teie kontakti ja soovituse Kutsekojalt. Kui minu kirja sisu 
ei kuulu teie töövaldkonna alla, siis oleksin tänulik, kui minu kirja õigele 
inimesele edasi saadate.

Nimelt, Eesti Pereteraapia Ühing on Pereterapeut, tase 7 kutse väljastaja. 
Me oleme seda küll alles küllalt lühikest aega teinud, kuid peame 
pereterapeudi kutsetunnistuse olemasolu äärmiselt oluliseks. Selle lühikese 
aja jooksul on meie suurimaks raskuseks olnud taotlejate vähene arv. EPTÜ on 
omalt poolt loonud määratluse ja andnud endapoolse hinnangu, et 
kutsetunnistuse olemasolu on kõige kõrgema kvaliteedi märgis pereterapeudi 
pädevuse kinnitamiseks. Lisaks oleme proovinud endapoolse soovituse anda ka 
KOV esindajatele, et teenusepakkujate hankimisel tuleks sisse 
kutsetunnistuse nõue, kuid me ei saa kellelegi midagi ette kirjutada. Samas 
näeme, et hetkel puudub otsene (riiklik) tellimus kutsetunnistuse jaoks. 
Seda enam kui 30 aasta jooksul, mil pereterapeute on meil Eestis koolitatud, 
on pereterapeudid saanud töötada enda täieliku väljaõppe järel ilma, et 
vajaksid täiendavat dokumenti/tunnistust.

Seda teemat Kutsekoja esindajatega arutades saime teada, et 
Sotsiaalministeeriumil on käsil vaimse tervise valdkonna 
ümberstruktureerimine (kui ma nüüd õigesti aru sain). Seetõttu kirjutangi 
teile, et uurida, kuhu selles protsessis on paigutunud pereteraapia teenus? 
Kas see jõuab ühel hetkel kuidagi ka seadusesse? Ning kas ja kuidas sinna 
mahub pereteraapia kutsetunnistuse nõue? Oleme avatud dialoogiks ning 
vajadusel saame pakkuda endapoolset teadmist ja kogemust.

Jään teie vastust ootama!

Lugupidamisega,

Kristel Päll

EPTÜ juhatuse esimees